《鹧鸪天》
清代·周星誉

红蓼梢头涨碧波。黄瓜凉粉一舟拿。茭鸡掠食冲门出，花犬随人泅水过。

宵雨歇，午烟拖。桥阴密密转松萝。趁墟人散村扉掩，一路书声竹里多。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。